पाएं अपने शहर की ताज़ा ख़बरें और फ्री ई-पेपरडाउनलोड करें
सिंघोड़ा पुलिस ने बसना निवासी एक युवक को पांच पेटी शराब के साथ गिरफ्तार किया है। घटना शुक्रवार की बताई जा रही है। लेकिन पुलिस की इस कार्रवाई में पकड़े गए युवक के परिजन सवाल खड़े कर रहे हैं। परिजनों का कहना है कि उनके बेटे को कार चलानी ही नहीं आती। ऐसे में कैसे संभव हो सकता है कि वह ओडिशा के बरगढ़ से शराब लेकर कार चलाते वापस आ रहा था। परिजनों के इस आरोप के बाद पुलिस की कार्रवाई पर सवाल खड़े होने लगे हैं। वहीं इस मामले में सिंघोड़ा थाना प्रभारी ने बताया कि ऐसा कुछ भी नहीं है। जिस स्थान पर युवक को पकड़ा गया, वह बॉर्डर है। ऐसे में वहां पुलिस के साथ ही प्रशासन व अन्य कर्मचारियों की भी ड्यूटी है। सिंघोड़ा पुलिस ने शुक्रवार को बसना के वार्ड क्रमांक 7 निवासी रितिक कोटक को शराब तस्करी करते हुए गिरफ्तार किया। वह कार क्रमांक सीजी 06 जीएल 8055 मे ओडिशा से अंग्रेजी शराब छग खपाने के लिए ला रहा था।
दो दिन पहले सूरज मेरे बेटे को घर लेकर गया था
जिस रितिक कोटक को गिरफ्तार किया है, उसकी मां ईना कोटक ने बताया कि 29 अप्रैल को सूरज अग्रवाल नामक घर आया था और रितिक को साथ लेकर गया था। इस पूरे मामले का मुख्य आरोपी वही है। ऐसे में उसके खिलाफ कार्रवाई क्यों नहीं की गई। ईना ने पुलिस पर आरोप लगाते हुए कहा कि सूरज अग्रवाल रसूखदार परिवार से है, इसलिए पुलिस ने लेनदेन कर इस पूरे मामले में उसे छोड़ दिया और मेरे बेटे को जबरन फंसाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn